དང་པོ།ཕ་སྐད་ཀྱི་བསམ་གཞིག་གཏན་ཚིགས་གྲུབ་པའི་གོ་རིམ་ནང་རྒྱུས་མེད་ཀྱི་སྐད་བརྡ་ཨང་གཉིས་པ་ཞུགས་ཚེ།བསམ་གཞིག་གཏན་ཚིགས་གྲུབ་པའི་སྔ་གཞུག་གི་གོ་རིམ་ལ་རྙོག་དྲ་བཟོས་པ་ཡིན།འདི་ནི་དངོས་ཡོད་འཚོ་བ་ལས་ལྟ་ཞིབ་བྱས་པས་ཀྱང་མྱོང་ཚོར་ལེན་ཐུབ།དཔེར་ན་ཁྱིམ་མི་གང་བོས་སྐད་རིགས་སྣ་གཅིག་བཤད་ན།ཁྱིམ་ཚང་དེའི་བྱིས་པས་སྐད་ཆ་བཤད་ཤེས་ཚད་ཅུང་མགྱོགས་ཤིང་སྔ་བ་ཡིན།གལ་ཏེ་ཁྱིམ་ཚང་གཅིག་གི་ཁྱིམ་མི་རྣམས་ཀྱིས་རྒྱུན་དུ་སྐད་རིགས་སྣ་གཉིས་ཡན་ཆད་བཤད་ཚེ།ཁྱིམ་ཚང་དེའི་བྱིས་པས་སྐད་ཆ་བཤད་ཤེས་ཚད་ཅུང་དལ་ཞིང་འཕྱིས་པ་ཡིན།འདི་ནི་སྤྱིར་བཏང་གི་ཁྱིམ་མི་རྣམས་ཀྱིས་མཉམ་མྱོང་གླེང་བའི་ཁ་བརྡ་ལས་རྒྱུས་ལོན་བྱུང་བ་ཡིན།དེས་ནཅུང་མགྱོགས་པདངཅུང་འཕྱིས་པཞེས་པ་འདི་ལས་བྱིས་པར་སྐད་བརྡའི་བསམ་གཞིག་གི་གཏན་ཚིགས་གྲུབ་པའི་གོ་རིམ་ནང་གེགས་དང་བར་ཆད་ལ་འཕྲད་ནས།རྒྱུན་ལྡན་གྱི་འཕེལ་རིམ་ལ་དལ་འགོར་བྱས་པ་དེ་མཚོན་པ་ཡིན།